**HF Sommervirke**

**Referat af bestyrelsesmøde mandag den 8. juni, kl. 15.00**

1. **Velkommen**

Ove bød velkommen og fortalte, at Peter og Charles ville være lidt forsinkede.

1. **Til stede**

Alle til stede.

1. **Referent**

Jørgen referent.

Jørgen blev mindet om at lave dokumenter til underskrift i forbindelse med persondata-retningslinierne.

1. **Siden sidst:**
2. ***Pligtarbejdet 17. maj***

Der var dejligt mange fremmødte (34) og det gik super godt.

1. ***Fælleshuset***

Det ser så godt ud! Klubberne kan starte fra næste uge.

1. ***Legepladsen***

Nu er der endelig kommet byggetilladelse fra kommunen og arbejdet kan gå i gang. Harms vogne og grej er ikke længere i vejen. Nicki er tovholder.

1. ***Kloakeringen af Sommervirke, drænpumper, vandaflæsning***

Projektet er gennemført fra entreprenørs side! Pumpebrønde gøres færdige af Forsyningen. De skal også se på samlebrønd på østside, som har givet lugtgener.

Bakken i det nordøstlige hjørne er jævnet ud og skal efterfølgende tilplantes på pligtarbejde, hvor også stien laves færdig.

1. ***Igangsatte tilslutninger i haverne***

Omkring 60 haver er allerede nu i gang med at få lavet tilslutning.

1. ***Spildevandsafgift***

Ove fortalte, at vi er i dialog med kommunen.

1. ***Affaldssortering***

Tårnby vil gerne udrulle nyt system allerede 1.7.2020, i første omgang med containere til plastik og metal samt evt. pap og glas. Ove har foreslået, at det først gennemføres næste år, hvor vi skal have lavet vejene og i den forbindelse kan få indrettet et større (evt. overdækket) affaldsområde syd for kontorbygningen.

1. ***Huslejerestancer, PBS-tilslutninger m.v.***

Den gode nyhed er, at der nu kun er 8, som ikke benytter PBS

1. ***Andet***

Der bliver udskiftet låse i de postkasser, som ikke har været tømt i lang lang tid. De har fået en e-mail vedrørende dette.

Der er behov for at se på, om der kan indføres sanktioner i forhold til de havelejere, som ikke overholder lokalplansbestemmelser, vedtægter og ordensregler. Det drejer sig for eksempel om parkering på vejene. Jørgen ser på, hvordan det håndteres i andre haveforeninger og laver forslag til formulering.

Bestyrelsen drøftede, om der er behov for at justere prisen for udlejning. Der har været brugt en stor del penge og kræfter på at sætte huset i god stand, og vi står overfor et større tagrenoveringsprojekt, hvilket kan berettige en prisstigning. Det sættes på dagsordenen til næste møde.

1. **Regnskab, budget, likviditet m.m.**

Corona-situationen har gjort, at Laila først nu kan begynde at scanne bilag ind, så vi håber, at vi næste gang kan se på en egentlig budgetopfølgning. Det er bestyrelsens vurdering, at der har været stor tilbageholdenhed på udgiftssiden, og at økonomien ser fin ud.

1. **Opgaver på den korte bane:**
2. ***Havevandring, hvem og hvornår?***

Ove, Peter, Bruno, Nicki, Preben og Torben deltager, og det er aftalt at dele det op over 3 dage: 11.6., 16.6. og 18.6.

1. ***Pligtarbejdet søndag den 21. juni***

Der lægges planer for pligtarbejdet i forlængelse af havevandring 18.6.

1. ***Møder forberedes (bank, revisor, Newsec)***

Ove, Laila og Torben står for forberedelsen af disse møder.

1. **Eventuelt**

Vi snakkede kort om fibernet med medlem fra Rågårdskær.

Næste gang skal vi snakke om vejene, som først skal laves rigtigt færdige næste år. Lige nu er der flere steder større problemer, bl.a. for cyklister, så vi ser på, om vi skal/kan finde en midlertidig løsning frem til hele Sommervirkes vejnet endeligt bliver ordnet med udgangen af 2021-sæsonen.

1. **Næste bestyrelsesmøde**

Næste bestyrelsesmøde er 30. juni kl. 15